ประกาศองค์การบริหารส่วนตำบลถนนขาด เรื่อง การดำเนินการตามพระราบัญญัติข้อมูลข่าวสารของราชการ พ.ศ. 2540 เกี่ยวกับข้อมูลข่าวสารส่วนบุคคล

ประกาศองค์การบริหารส่วนตำบลถนนขาด

ประกาศองค์การบริหารส่วนตำบลถนนขาด
เรื่อง
การดำเนินการตามพระราชบัญญัติข้อมูลข่าวสารของราชการ พ.ศ. ๒๕๔๐
เกี่ยวกับข้อมูลข่าวสารส่วนบุคคล[๑]

เพื่อให้เป็นไปตามมาตรา ๒๓ (๓)
แห่งพระราชบัญญัติข้อมูลข่าวสารของราชการ พ.ศ. ๒๕๔๐ ซึ่งกำหนดให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสาร
ส่วนบุคคล โดยจัดให้มีการพิมพ์ในราชกิจจานุเบกษา
และตรวจสอบแก้ไขให้ถูกต้องอยู่เสมอ คือ ประเภทของบุคคลที่มีการจัดเก็บข้อมูลไว้ ประเภทของระบบข้อมูลข่าวสารส่วนบุคคล
ลักษณะการใช้ข้อมูลตามปกติ วิธีการขอตรวจดูข้อมูลข่าวสารของเจ้าของข้อมูล
วิธีการขอให้แก้ไขเปลี่ยนแปลงข้อมูล และแหล่งที่มาของข้อมูลภาคความประสงค์

องค์การบริหารส่วนตำบลถนนขาด
จึงจัดทำระบบข้อมูลข่าวสารส่วนบุคคลของหน่วยงานองค์การบริหารส่วนตำบลถนนขาด
อำเภอเมืองนครปฐม จังหวัดนครปฐม ดังนี้

๑.  ประเภทของบุคคลที่มีการเก็บข้อมูลไว้
๑.๑ ผู้บริหารองค์การบริหารส่วนตำบลถนนขาด
๑.๒ สมาชิกสภาองค์การบริหารส่วนตำบลถนนขาด
๑.๓ พนักงานส่วนตำบล สังกัดองค์การบริหารส่วนตำบลถนนขาด
๑.๔ ลูกจ้างประจำ สังกัดองค์การบริหารส่วนตำบลถนนขาด
๑.๕ พนักงานจ้าง สังกัดองค์การบริหารส่วนตำบลถนนขาด

๒.  ประเภทของระบบข้อมูลข่าวสารส่วนบุคคล
๒.๑ ทะเบียนผู้บริหารองค์การบริหารส่วนตำบลถนนขาด
๒.๒ ทะเบียนสมาชิกสภาองค์การบริหารส่วนตำบลถนนขาด
๒.๓ แฟ้มประวัติ บัตรประวัติ พนักงานส่วนตำบล
๒.๔ แฟ้มประวัติ บัตรประวัติ ลูกจ้างประจำ
๒.๕ แฟ้มประวัติพนักงานจ้าง

๓.  ลักษณะการใช้ข้อมูลตามปกติ
ใช้ในการบริหารงานบุคคลขององค์การบริหารส่วนตำบลถนนขาด

๔.  วิธีการขอตรวจดูข้อมูลข่าวสารของเจ้าของข้อมูล
๔.๑ กรอกแบบฟอร์มขอตรวจดูข้อมูลต่อเจ้าหน้าที่ผู้รับผิดชอบ
๔.๒ นายกองค์การบริหารส่วนตำบล ปลัดองค์การบริหารส่วนตำบล
หรือเจ้าหน้าที่ผู้รับมอบหมายเป็นผู้พิจารณาอนุมัติ

๕.  วิธีการขอแก้ไขเปลี่ยนแปลงข้อมูลการแก้ไขเพิ่มเติมรายการแฟ้มประวัติพนักงานส่วนตำบล/บัตรประวัติพนักงานส่วนตำบลและลูกจ้าง
มีแนวทางปฏิบัติดังนี้
๕.๑ การขอแก้ไขวัน เดือน ปีเกิด ปฏิบัติตามระเบียบสำนักนายกรัฐมนตรี
ว่าด้วยการแก้ไขวัน เดือน ปีเกิด ในทะเบียนประวัติข้าราชการ พ.ศ. ๒๕๔๘
๕.๒ การแก้ไขเพิ่มเติมรายการในทะเบียนประวัติ มีแนวทางปฏิบัติ ดังนี้
๕.๒.๑
รายการเปลี่ยนแปลงหรือเพิ่มเติมที่จะต้องแจ้งให้เจ้าหน้าที่ที่รับผิดชอบงานด้านบริหารงานบุคคลทราบ
เพื่อบันทึกในทะเบียนประวัติ
- การผ่านการอบรม ดูงานและการรับเครื่องราชอิสริยาภรณ์
แจ้งการเปลี่ยนแปลงหรือเพิ่มเติมรายการดังกล่าว โดยแนบสำเนาหลักฐานที่เกี่ยวข้อง
จำนวน ๑ ชุด
- การเพิ่มวุฒิการศึกษา ใช้หลักฐานสำเนาประกาศนียบัตร
ปริญญาบัตรและสำเนาใบแสดงผลการศึกษา (Transcript) จำนวน ๑ ชุด
- การเปลี่ยนชื่อตัว - ชื่อสกุล ให้แจ้งการเปลี่ยนแปลง
โดยแนบสำเนาเอกสารหลักฐานการเปลี่ยนชื่อตัว ชื่อสกุล พร้อมแนบสำเนาทะเบียนบ้าน
(ท.ร. ๑๔) จำนวน ๑ ชุด
- การเพิ่มเติมรายการอื่น ๆ เช่น การได้รับการคัดเลือกพนักงานดีเด่น
เป็นต้น ให้ส่งสำเนาใบประกาศหรือหลักฐานอื่น ๆ จำนวน ๑ ชุด
๕.๒.๒
เอกสารหลักฐานที่ส่งให้เจ้าหน้าที่ที่รับผิดชอบงานด้านบริหารงานบุคคลต้องรับรองสำเนาถูกต้อง

๖.  แหล่งที่มาของข้อมูล
๖.๑ เจ้าของประวัติ
๖.๒ คำสั่งแต่งตั้ง โอน ย้าย การเลื่อนระดับ การเลื่อนขั้นเงินเดือน
คำสั่งอื่น ๆ ที่เกี่ยวกับการบริหารงานบุคคล
๖.๓ ประกาศผลการเลือกตั้ง
และคำสั่งแต่งตั้งผู้ช่วยเหลือในการบริหารราชการขององค์การบริหารส่วนตำบล
๖.๔ สัญญาจ้าง

จึงประกาศมาเพื่อทราบโดยทั่วกัน

ประกาศ
ณ วันที่ ๔ สิงหาคม พ.ศ. ๒๕๕๗
พิมพ์สุรางค์
 โลหิตคุปต์
นายกองค์การบริหารส่วนตำบลถนนขาด

ปริยานุช/ผู้จัดทำ
๑๕ ตุลาคม ๒๕๕๗

กฤษดายุทธ/ผู้ตรวจ
๑๕ ตุลาคม ๒๕๕๗

[๑] ราชกิจจานุเบกษา
เล่ม ๑๓๑/ตอนที่ ๑๐๗ ง/หน้า ๑๘๔/๙ ตุลาคม ๒๕๕๗